als_Latn dik_Latn sag_Latn
“Përroi Jugor’, Andreevski: Maqedonia të kapë momentin, të përfshihen në çfarëdo projekti përçues të gazitPublikuar 3 months ago në Alsat-M
Maqedonia duhet të reagojë në kohë ndaj paralajmërimit se gazi rus mund të kalojë përmes Ballkanit për të mbërritur në Austri. Konsulenti energjetik Mitko Andreevski, në emisionin “Magazina ekonomike” në Alsat M theksoi, se porosia që po dërgon Vladimir Putin, për ndërrimin e gazsjellësit “Përroi Jugor”, që mund të kaloj përmes Greqisë dhe Maqedonisë, është mundësi e mirë për ne.“Deklarata e presidentit rus Vladimir Putin është në favor të Maqedonisë. Çfarë do të thotë kjo? Do të thotë se në kufirin mes Turqisë dhe Greqisë do të ketë sasi të mëdha gazi, e cila më tej duhet të bartet nëpër territorin e Greqisë, Maqedonisë, Serbisë dhe të përfundojë në Austri. Pra, pjesa jugore e Evropës, Ballkani do të furnizohet me këtë intenerar. Ne duhet të jemi të gatshëm që ta kapim këtë moment. Pa marr parasysh a vjen gazi nga Rusia apo përmes gazsjellësit Trans-Adriatik TAP; Azerbajxhanit apo nga burimet e reja në Greqi të cilat janë enorme”, tha Mitko Andreevski, Konsulent Energjetik. Për momentin Maqedonia furnizohet me gaz nga Gaspromi, përmes Bullgarisë fqinje. Fakti që po punohet edhe për alternativa të tjera përveç “Përroit jugor”, e konfirmoi edhe kryeministri Nikolla Gruevski në një intervistë, ku specifikoi se po zhvillohen bisedime me Greqinë për përfshirje në gazsjellësit e mundshëm alternativ që do të kalojnë nëpër territorin e saj. Ndërkaq, ndërprerjen e gazsjellësit “Përroi jugor” e paralajmëroi personalisht presidenti rus Vladimir Putin gjatë vizitës së tij në Turqi në fillim të dhjetorit."Mendoj se sjellja e Bashkimit Evropian rreth kësaj çështje është negative. Ata nuk ndihmuan, në asnjë lloj mënyre që ky projekt të realizohet, madje, përkundrazi, e bllokuan atë. Nëse Evropa nuk dëshiron ta vazhdojë, atëherë nuk kemi pse ta realizojmë as ne", u shpreh Vladimir Putin, president i Rusisë.Pas kësaj, vijuan edhe reagimet si nga Bullgaria ashtu edhe nga BE, për përpjekjen e vazhdimit të këtij projekti. Për këtë u angazhua personalisht edhe kancelarja gjermane Angela Merkel e cila mbështeti kryeministrin bullgar Bojko Borisov për zhvillimin e bisedimeve të reja me Rusinë, për fatin e “Përroit jugor” dhe mundësisë që ai, të realizohet prapëseprapë."Ajo që mund të them rreth gazsjellësit, është se nuk ishte Evropa ajo që e anuloi Përroin Jugor. Asnjë nga shtetet evropiane nuk e refuzoi atë, përkundrazi, ishte vetë Rusia ajo që shprehu dyshime. Megjithatë, unë mendoj se është e nevojshme që me Rusinë, të flasim hapur për mënyrën se si do t’i vijojmë bisedimet, në bazë të ligjeve aktuale”, deklaroi Angela Merkel, Kancelare e Gjermanisë. Sipas analizave, në këtë luftë për gaz mes fuqive të mëdha, ekziston mundësi reale Maqedonia të jetë vendi përmes të cilës, do të kalojnë disa nga gazsjellësit e ardhshëm. Goran Temenugov
als_Latn als_Latn